Na jutrownym seminarje
Åbenrå/Apenrade. Nimale 70 młodostnych ze wšeje Europy přebywa hač do pjatka na lětušim jutrownym seminarje Młodźiny europskich narodnych mjeńšin MENS. Třo čłonojo młodźinskeho towarstwa Pawk zastupuja tam Serbow. W srjedźišću seminara pola němskeje mjeńšiny w Danskej na Knivsbergu steja stawizny němsko-danskeje namjezneje kónčiny a kritiske myslenje młodostnych. Pjatk wotměja tam hłownu zhromadźiznu MENS.
Snadnje zwyšena incidenca
Budyšin. Přez kónc tydźenja je incidenca w Hornjej Łužica znowa snadnje stupała. Roberta Kochowy institut (RKI) je dźensa za Budyski wokrjes hódnotu 974,1 podał a zdobom wo 408 natyknjenjach z koronawirusom informował. Incidenca we wokrjesu Zhorjelc je po RKI 795,0. Tamniši strowotniski zarjad je minjeny pjatk wo dalšich 348 infekcijach a smjertnymaj padomaj rozprawjał.
Potuńši so bencin w Čěskej?
Bórze nowa wersija app Sotra
Budyšin. Nowa wersija serbskeje přełožowanskeje app Sotra ma w meji přistupna być. To bě wčera we wobłuku online-zarjadowanja Załožby za serbski lud wo wužiwanju aktualnych móžnosćow, serbske teksty do druhich rěčow přenjesć, zhonić. Nowy system změje neuronalny zakład, tak je eficientniši hač dotalny na statistiskej bazy. Hišće w běhu lěta app wo delnjoserbšćinu rozšěrja.
Kampanja za wučerjowy dorost
Drježdźany. Pod hesłom „LEHRERIN SACHSEN – eine Klasse für sich“ je sakske ministerstwo za kultus nowu kampanju zahajiło. Z njej chcedźa nuznje trjebany dorost za powołanje wučerja wabić. Woprašowanja su zwěsćili, zo 18- do 25lětni w Sakskej skeptisce na wučerstwo hladaja. Woni widźa tam skerje mało postupnych šansow, mało česćenja, stres a karjeru bjez wulkeho wuwića hač do renty.
Incidenca woteběra
Na dźeń wotewrjenych duri
Budyšin. Koronapandemije dla přetorhnjenu tradiciju dnja wotewrjenych duri w domje Měrćina Nowaka Njechorńskeho Domowinska župa „Jan Arnošt Smoler“ Budyšin lětsa 9. julija dale wjedźe. Župne předsydstwo je na wčerawšim wuradźowanju termin wobkrućiło a wšitke župy a towarstwa na wopyt do Njechornja přeprosyło.
Niwow lědma změnjeny
Budyšin. Roberta Kochowy institut (RKI) je za Budyski wokrjes dźensa incidencu 925,1, 856 natyknjenjow z koronawirusom a dwaj smjertnej padaj wozjewił. Aktualna incidenca we wokrjesu Zhorjelc je po RKI 802,2. Wokrjes bě wčera wo 457 infekcijach, mjez nimi je 73 dźěći, a wo třoch w zwisku z koronu zemrětych pacientach z doby 24. a 25. měrca rozprawjał. Budyski strowotniski zarjad je zastał, kontakty pozitiwnje testowanych telefonisce slědować.
Čěske pancery za Ukrainu
Noweho předsydu wolili
Drježdźany. Albrecht Koch, kantor a organist Freibergskeje ewangelskeje wosady kaž tež prezident Towaršnosće Gottfrieda Silbermanna, nastupi spočatk oktobra zastojnstwo předsydy Sakskeho kulturneho senata. Dotalna nawodnica gremija Friederike Koch-Heinrichs, direktorka Kamjenskeho muzeja zapadneje Łužicy, zastojnstwo turnusej wotpowědnje kónc septembra złoži.
Z nowej kartu do Berlina
Zły Komorow. Do zahajenja noweje kolesowanskeje sezony prezentuje so turistiski zwjazk Łužiska jězorina na kolesowarskim festiwalu VELO Berlin, kotryž so přichodny kónc tydźenja wotměje. Tam změja tež nowu kartu z kolesowanskimi šćežkami kónčiny sobu. Mjeztym je dosć a nadosć zajimawych pućow, kotrež móža sej kolesowarjo wotkryć.
Incidenca dale woteběra
Ukrainjanka wuwučuje
Worklecy. Na Worklečanskej zakładnej šuli „Michał Hórnik“ wuwučuje wot dźensnišeho Ukrainjanka. Wučerka, kotraž dyrbješe z domizny ćeknyć, wuwučuje předewšěm štyrjoch šulerjow, kotřiž hižo na tutu šulu chodźa, w jich maćeršćinje. Wona je wukubłana pedagogowka za zakładne šule. Sama wuknje wona ze šulerjemi w regularnej wučbje němčinu.
Poda so lětsa na wuměnk
Wojerecy. Wot lěta 2000 organizuje Carmen Hoffmann Wojerowske hudźbne dny. Lětuši 55. festiwal je za nju zdobom čas rozžohnowanja. W awgusće poda so w Serbskim wučerskim wustawje w Budyšinje wukubłana na wuměnk. Jeje naslědnica je Christiane Vogel, kotraž hižo wjele lět dorostowe wubědźowanje „Młodźina hudźi“ organizuje.
Mjenje natyknjenjow
Angela Stachowa zemrěła
Lipsk. W starobje 74 lět je serbsko-němska spisowaćelka a politikarka Angela Stachowa 29. měrca w Lipsku zemrěła, kaž swójbni zdźělichu. Wona bu wuznamjenjena z wjacorymi mytami. Jednotliwe jeje twórby buchu do čěšćiny, pólšćiny, rušćiny, šwedšćiny, chorwatšćiny a jendźelšćiny přełožene. Wot 1990 do 1994 bě wona zapósłanča PDS/Lěweje lisćiny w zwjazkowym sejmje.
Wokrjes dlěje njeinformuje
Budyšin. Wot dźensnišeho płaći w Němskej nastupajo koronu jenož hišće bazowy škit. Po Roberta Kochowym instituće je aktualna incidenca w Budyskim wokrjesu 1 375,5 a w Zhorjelskim 1 125,6. Wokrjes Budyšin je minjeny pjatk wo 606 natyknjenjach a sydom smjertnych padach informował, wokrjes Zhorjelc wo 812 infekcijach. Nimo toho wokrjes Budyšin wot dźensnišeho wjace wšědnje wo wuwiću pandemije na swojej internetnej stronje njerozprawja.
Wo delnjoněmčinje
Snadnje woteběraca tendenca
Budyšin. Z incidencu 1 416,7 w Budyskim wokrjesu a 1 248,8 w Zhorjelskim je Roberta Kochowy institut dźensa snadnje woteběracu tendencu za Hornju Łužicu potwjerdźił. Wokrjes Budyšin je wčera wo 846 zwěsćenych nowych natyknjenjach z koronawirusom rozprawjał. Wokrjes Zhorjelc mjenowaše štwórtk 739 infekcijow, mjez nimi bě 140 dźěći, a dalši smjertny pad z 21. měrca.
Nalětnje wožiwjenje
Budyšin. Wo nalětnim wožiwjenju na wuchodosakskich dźěłowych wikach je Budyska wotnožka Zwjazkoweje agentury za dźěło wčera informowała. Wjace hač 1 100 wosobow je so zaso do dźěła dóstało, štož je stopnjowanje wo pjećinu porno předměsacej. W regionje bě w měrcu 17 481 bjezdźěłnych, 343 mjenje hač w februarje. Tudyša kwota bjezdźěłnosće aktualnje 6,3 procenty wučinja.
Luksusowy hotel nastanje
Zaručenje dorosta wužadace
Budyšin. Načolnicy serbskich institucijow rozjimachu na wčerawšim zeńdźenju zhromadnu starosć serbski dorost nastupajo. Namakać fachowje a rěčnje kmany dorost je dźeń a bóle wužadace, zdźěli Załožba za serbski lud. Podate ideje chcedźa hač do přichodneho zetkanja dale wuwić a kwalifikować. Nimo serbskich dźěłowych poskitkow měł dorost zhonić wo tym, kajke móžnosće w serbskich institucijach scyła wobsteja.
Wuznamjenjenje na dobro dźěći
Wojerecy. Dźěćaca klinika Wojerowskeho jězorinoweho klinikuma je kwalitny pječat „wuběrnje“ za medicinu dźěći a młodostnych přijała. Lěkarjo a sobudźěłaćerjo su je z wulkim wjeselom přiwzali. Mjeztym sedmy króć je Towaršnosć za chorownje a wotrjady za dźěći w Němskej z.t. klinice tele wuznamjenjenje spožčiła. Wona wuměnjenja kwality wot 2018 lěto wob lěto spjelni.
Postup a spad incidency
18. čitanske wubědźowanje
Budyšin. Pod hesłom „Knihi su zastupny lisćik do raja fantazije“ zarjaduje Rěčny centrum WITAJ w kooperaciji ze Serbskim muzejom wospjet čitanske wubědźowanje za šulerjow 3. lětnika. Najlěpši čitarjo wšěch serbskich zakładnych šulow wubědźuja so sobotu w dwěmaj rěčnymaj skupinomaj w Serbskim muzeju. Je to mjeztym 18. tajke zarjadowanje.
Moderatne zniženje
Budyšin/Zhorjelc. Po Roberta Kochowym instituće je so incidenca w Hornjej Łužicy dźensa moderatnje znižiła a wučinja w Budyskim wokrjesu 1378,8. Tamniši krajnoradny zarjad informuje wo 720 zwěsćenych nowoinfekcijach z koronawirusom. We wokrjesu Zhorjelc zličichu 875 nowych natyknjenjow, 15 schorjenych je zemrěło. Incidenca tam je na 1270,0 woteběrała.
Wědomostne dźěło wo Serbach
Přećah šule wobzamknyli
Budyšin. Wyša šula w Malešecach přeměstni so do Barta. To je Budyski wokrjesny sejmik na wčerawšim posedźenju wobzamknył. Z planowanym přepodaćom noweho twarjenja wot šulskeho lěta 2025/2026 budźe stejnišćo wyšeje šule we wjesnym dźělu Bart. Nětčiša Bartska zakładna šula do Malešec přećehnje. Nošer wyšeje šule je wokrjes, za zakładnu je gmejna zamołwita.
Kolekcije jejkow zapodać
Budyšin. 69. wubědźowanje wo najrjeńše serbske jutrowne jejko za dźěći a młodźinu do 24 lět je zahajene. Hač do 20. apryla móža młodźi ludowy wuměłcy kolekcije z dwěmaj wudutymaj kokošacymaj jejkomaj wotedać. Mytuja so w štyrjoch znatych technikach z tradicionelnymi mustrami a gratami zhotowjene wudźěłki. Tučasnych wobstejnosćow dla maja so kolekcije z póštu zapodać.
Wolóženje pytnyć njeje
szl_Latn szl_Latn bos_Latn szl_Latn slk_Latn pol_Latn pol_Latn szl_Latn szl_Latn swh_Latn szl_Latn szl_Latn plt_Latn szl_Latn bos_Latn ces_Latn bos_Latn szl_Latn slv_Latn eng_Latn crh_Latn szl_Latn pag_Latn szl_Latn hrv_Latn als_Latn szl_Latn als_Latn szl_Latn ewe_Latn ces_Latn szl_Latn bos_Latn pol_Latn bos_Latn hau_Latn szl_Latn hrv_Latn szl_Latn slk_Latn run_Latn szl_Latn bos_Latn szl_Latn ewe_Latn ces_Latn szl_Latn pol_Latn pol_Latn slv_Latn